ZAPISNIK

12. sjednice Upravnog vijeća Tiflološkog muzeja

održane dana 29. siječnja 2015. godine u 13.00 sati

u prostorijama Tiflološkog muzeja

Sjednici su nazočni sljedeći članovi Upravnog vijeća:

Sanja Frajtag, prof., Hrvatska knjižnica za slijepe

Mr. sc.Vlasta Krklec, Muzeji Hrvatskog zagorja

Vojin Perić, Dramsko kazalište slijepih i slabovidnih „Novi život“

Nevenka Ćosić, prof. def., Tiflološki muzej

Nina Sivec, dipl. def., Tiflološki muzej

Ravnateljica Muzeja:

Mr. sc. Željka Bosnar Salihagić, Tiflološki muzej

Sanja Frajtag, predsjednica Upravnog vijeća, otvara sjednicu i predlaže sljedeći

DNEVNI RED

1. Usvajanje Zapisnika 11. sjednice Upravnog vijeća Tiflološkog muzeja
2. Financijsko izvješće TM za 2014. godinu
3. Izvješće o radu TM za 2014. godinu.
4. Razno

Ad.1. Upravno vijeće jednoglasno usvaja Zapisnik 11. Sjednice UV Tiflološkog muzeja, bez primjedbi i dopuna.

Ad.2. Na poziv ravnateljice Tiflološkog muzeja sjednici se priključuje voditelj računovodstva, Vladimir Tremac, koji podnosi Financijsko izvješće TM za 2014. godinu. V. Tremac navodi:

“U Izvještaju proračuna, proračunskih i izvanproračunskih korisnika za 2014. godinu iskazano je sljedeće:

* PR-RAS
  + Ukupni prihodi i primici                                               2.941.562,00 Kn
  + Ukupni rashodi i izdaci                                                2.949.581,00 Kn
* P-VRIO
  + Promjene u vrijednosti i obujmu imovine                78.337,00 Kn
* Bilanca
  + Imovina                                                                             5.274.474,00 Kn
  + Novac u banci i blagajni                                                     75.079,00 Kn

Tijekom 2014. godine ostvaren je manjak prihoda i primitaka od 8.019,00 Kn. Navedeni se manjak uvećava za manjak prihoda i primitaka iz prethodnog razdoblja u iznosu 75.501,00 Kn. Ukupni manjak prihoda i primitaka za pokriće u sljedećem razdoblju iznosi 83.520,00 Kn.”

Nakon kratkog objašnjenja V. Tremca i diskusije članovi Upravnog vijeća Tiflološkog muzeja donose

ODLUKU

kojom se prihvaća Financijsko izvješće TM za 2014. godinu.

Ad.3. Ravnateljica izvještava članove Upravnog vijeća o radu Tiflološkog muzeja u 2014. godini po točkama kako slijedi pa navodi kako je Muzeju darovana ostavština iz privatne zbirke vezane uz rad i djelovanje Eugena Wagnera, slijepog prirodoslovca.

Nadalje izvještava kako je izvršena restauracija većeg broja predmeta iz Zbirke predmeta specijalne edukacije i rehabilitacije kao i restauracija predmeta iz Donacije Wagner.

Osim redovnih poslova koji su navedeni u Izvješću djelatnici Tiflološkog muzeja su sudjelovali na mnogim kongresima, savjetovanjima, a jedna djelatnica usavršava se u korištenju znakovnog jezika pohađanjem edukacije Hrvatskog znakovnog jezika u udruzi „Kazalište, vizualne umjetnosti i kultura Gluhih –DLAN“.

Ravnateljica napominje kako je ove godine mnogo energije i vremena utrošeno u istraživanje i pisanje stručnih tekstova vezanih uz izdavanje Spomenice povodom 60.-te obljetnice Tiflološkog muzeja te dodaje kako, na žalost, nisu pribavljena financijska sredstva te se ista očekuju 2015. kada Spomenicu namjeravamo tiskati.

U okviru izložbene djelatnosti održanano je nekoliko izložbi. Izložba fotografija *Psi anđeli* nastala je u suradnji s Centrom za školovanje pasa vodiča Silver, te je održana je i izložba tzv. male plastike akademskog kipara Damira Mataušića pod nazivom *Manje je više*. Ravnateljica dodaje kako je otvorena i izložba *Labirint višedimenzionalnog prostora* Marka Pogačnika, slovenskog umjetnika vrlo cijenjenog slovenskog umjetnika te je održano nekoliko radionica i predavanja vezanog uz spomenutu izložbu.

Proveden je edukativni program IMAM PRAVO čiji cilj je bio širiti znanja o temeljnim ljudskim pravima osoba s intelektualnim poteškoćama. Krajem godine otvorena je izložbaizfundusa Muzeja *Želim znati o* slijepom prirodoslovacu Eugenu Wagneru koji je izradio učila za nastavu matematike i fizike.

Osim toga projekti Muzeja su bili značajno oglašavani u medijima.

Nadalje, ravnateljica je dodala kako se projekt ugradnje dizala polako realizira dinamikom odobrenih financijskih sredstva.

Nakon kratke diskusije članovi Upravnog vijeća donose

ODLUKU

kojom se prihvaća Izvješće o radu Tiflološkog muzeja za 2014. godinu.

Ad.4. Član Upravnog vijeća,Vojin Perić obavještava članove kako je poznati kazalištni redatelj, Mario Kovač, obranio doktorski rad na temu “Metodologija kazališnog rada sa slijepim i slabovidnim osobama” pod mentorstvom dr.sc. Sibile Petlevski na Filozofskom Fakultetu u Zagrebu te dodao kako će se ovaj vrijedan rad pokloniti knjižnici TM.

Sjednica UV završila je u 13:55 sati.

Zapisničarka: Predsjednica Upravnog vijeća:

Nina Sivec Sanja Frajtag